אריאלה אזולאי

אריאלה עאישה אזולאי (נולדה ב-21 בפברואר 1962) היא מרצה ישראלית לתרבות חזותית ולפילוסופיה בת זמננו, אוצרת תערוכות, במאית סרטי תעודה ומתרגמת.

ביוגרפיה
אזולאי היא אחותן של הסופרת אילנה ברנשטיין ושל העיתונאית אורלי אזולאי.

שימשה כמנהלת הסמינר החדש לאוצרות ולביקורת בבית הספר קמרה אובסקורה. כמו כן, לימדה בבית ספר מנשר לאמנות.

אזולאי היא בת זוגו של פרופ' עדי אופיר, איתו ערכה את סדרת הספרים הצרפתים: תרגומים מן המחשבה הצרפתית בת זמננו בהוצאת הקיבוץ המאוחד. שניהם פרסמו גם שני ספרים משותפים: ימים רעים: בין אסון לאוטופיה, וכן משטר זה שאינו אחד - כיבוש ודמוקרטיה בין הים לנהר.

מחקר הדוקטורט שלה עסק ב"אפשרותה ומצבה של אמנות ביקורתית בישראל (שנות ה-70 וה-80)".

בשנת 2010 נמנתה על מייסדי עמותת "אנו פליטים" המעניקה סיוע משפטי למבקשי מקלט מאפריקה המגיעים לישראל.

לימדה באוניברסיטת בר-אילן במשך 11 שנה. בשנת 2011 הסתיימה העסקתה לאחר שלא קיבלה קביעות, על פי אחת הטענות עקב דעותיה הפוליטיות. ב-2012 עברה לארצות הברית ומועסקת באוניברסיטת בראון בתפקיד פרופסור לתרבות מודרנית ומדיה במחלקה לספרות השוואתית.

באוקטובר 2023, לאור מתקפת הפתע על ישראל שהביאה פרוץ מלחמת חרבות ברזל, פרסמה אזולאי בפייסבוק פוסט-תמיכה בחמאס. היא שיתפה את תמונת גדר הביטחון על גבול עזה נופלת וכתבה: "דלת בית הסוהר נפלה". כמו כן הביעה תמיכה בהפגנות השנאה לישראל בלונדון. 

נשואה לעדי אופיר ומתגוררת בפרובידנס, רוד איילנד.

ספרים
 חילמי שושא מגש הכסף (עם חיים דעואל לוסקי) חמו"ל, תל אביב 1997 (חוברת מחאה בעקבות פרשת חילמי שושא)
 אימון לאמנות, מכון פורטר לפואטיקה וסמיוטיקה, אוניברסיטת תל אביב והוצאת הקיבוץ המאוחד, 2000
 איך זה נראה לך?, הוצאת בבל, 2000
 Death's Showcase, MIT Press, 2001
 ימים רעים: בין אסון לאוטופיה (עם עדי אופיר), הוצאת רסלינג, 2002.
 היה היה פעם: צילום בעקבות ולטר בנימין, הוצאת אוניברסיטת בר-אילן, 2006.
 האמנה האזרחית של הצילום, הוצאת רסלינג, 2007.
 משטר זה שאינו אחד - כיבוש ודמוקרטיה בין הים לנהר (עם עדי אופיר), הוצאת רסלינג, 2008.
 אלימות מכוננת 1947–1950, גנאלוגיה חזותית של משטר והפיכת האסון ל'אסון מנקדות מבטם', רסלינג, 2009.
 דמיון אזרחי, רסלינג, 2010.
 The One State Condition: Occupation and Democracy in Israel/Palestine, Stanford University Press, 2012
 Different Ways Not to Say Deportation, Fillip Editions/Artspeak, 2013
 Potential History: Unlearning Imperialism, Verso Books, 2019

מאמרים
 
 
 
 "קול באישה פרווה: דלז מתקרב למחבר מאחור", בתוך: עבד, התענגות, אדון: על סדיזם ומזוכיזם בפסיכואנליזה ובביקורת התרבות, הוצאת רסלינג, 2002, עמ' 53–63
 "צאצאי הזמן ודיירי המרחב", אחרית-דבר בתוך: הטרוטופיה, הוצאת רסלינג 2003
 "תצלום לא חתום" פורסם כאחרית דבר למהדורה העברית של הספר היסטוריה קטנה של הצילום מאת וולטר בנימין

סרטים
 ברית אזרחית, פלסטין, 47-48 (2012)
 גם בתוך עמכם אני חי: שיחות עם עזמי בישארה (2005)
 שרשרת המזון (2003)
 מלאך ההיסטוריה (2001)
 סימן משמים (1999)

תרגומים
 אלתוסר, לואי (2003). על האידאולוגיה, הוצאת רסלינג.
 מישל פוקו (2003). הטרוטופיה, הוצאת רסלינג.
 ז'יל דלז ופליקס גואטרי, "מהי ספרות מינורית?", מכאן: כתב עת לחקר הספרות העברית, כרך א' (אביב תש"ס), עמ' 134–143.
 .
 ז'יל דלז (2002) "הצגת זאכר-מזוך - שני פרקים נבחרים: 'אב ואם'/'החוק, ההומור והאירוניה'", בתוך: עבד, התענגות, אדון: על סדיזם ומזוכיזם בפסיכואנליזה ובביקורת התרבות, הוצאת רסלינג, עמ' 38–52.
 ז'אן פרנסואה ליוטר (1999). שתי שיחות מתוך בצדק, סדרת "הצרפתים", הוצאת הקיבוץ המאוחד.
 ז'אן בודריאר (2007). סימולקרות וסימולציה, סדרת "הצרפתים", הוצאת הקיבוץ המאוחד.

ראו גם
 דלות החומר
 מיכל היימן

קישורים חיצוניים

 דף הבית של אזולאי באתר אוניברסיטת בר-אילן
 
 "עם רדת החשיכה", סרטה של אריאלה אזולאי, מתוך ?Why Don't You Say It או: מה את שותקת?, פרויקט סרטים (אוצרת: מיכל היימן), הקרן החדשה לקולנוע וטלוויזיה, 2005
 יהושע סימון, תוכנית החלוקה: תערוכה של אריאלה אזולאי מציעה מחשבה חדשה על הנכבה, nrg , 29 באוקטובר 2009
 
 
 
 

אודות ספרה "אלימות מכוננת: 1947-1950":
 דף הספר באתר ההוצאה
 
 
 
 חגי אולריך, מידע מקודד, באתר מגזין תוהו, 08/03/17

הערות שוליים

אוצרות ישראליות
תאורטיקניות של צילום
בוגרות אוניברסיטת תל אביב
סגל אוניברסיטת בר-אילן: לימודים בין תחומיים
סגל אוניברסיטת בראון
מהגרות מישראל לארצות הברית
ישראליות שנולדו ב-1962
ישראלים שנולדו ב-1962